stanford-oval/wikipedia huggingface dataset:
Maailmantalous
Järjestelmä

Maailmantaloutta säätelemään perustettiin Kansainvälinen valuuttarahasto IMF ja Maailmanpankki vuonna 1944. Niiden tavoitteena oli vakaan taloudellisen kasvun ja yhteiskuntarauhan turvaaminen. Ne ovat periaatteessa YK:n talous- ja sosiaalineuvosto Ecosocin valvonnan alaisia, mutta toimivat käytännössä varsin itsenäisesti. YK:n, Maailman kauppajärjestö WTO:n, IMF:n ja Maailmanpankin lisäksi maailmantalouden kehitykseen ovat 2000-luvulla vaikuttaneet keskeisesti myös EU, Yhdysvallat, Taloudellisen yhteistyön ja kehityksen järjestö eli OECD ja G8. OECD:n 22 teollistunutta jäsenmaata hallitsee yli kahta kolmannesta maailmankaupasta.
Maailmantaloudesta on tullut yhtenäisempää ja suurimittaisempaa globalisaation myötä. Maailmantalous voidaan jakaa kansallisiin ja kansainvälisiin talouksiin tai talousjärjestelmiin. Maantieteellisesti voidaan jakaa taloudelliset ja kaupalliset yhteenliittymät, - järjestöt maanosien mukaan, Pohjois-Amerikassa toimivat NAFTA, APEC, ja Aasiassa ASEAN, APEC, Euroopassa EU, Etelä-Amerikassa Mercosur.
Maailmantalouden tila

IMF:n tilastojen mukaan maailman ostovoimakorjattu bruttokansantuotteiden summa oli vuonna 2017 noin 127,8 biljoonaa (1012) Yhdysvaltojen dollaria, nimellisarvo runsaat 80 biljoonaa. CIA:n n mukaan bruttokansantuotteesta 30 % tuli teollisuudesta, 63 % palveluista ja 6,4 % maataloudesta. Maatalous kuitenkin työllisti 31 % työvoimasta.
Maximus (täsmennyssivu)

Maximus tai Maksimos voi viitata seuraaviin henkilöihin:
Bruno Maximus (s. 1970), suomalainen taidemaalari
Claudius Maximus (100-luku), stoalainen filosofi ja Marcus Aureliuksen opettaja
Fabius Maximus, roomalainen sotapäällikkö toisessa puunilaissodassa
Magnus Maximus (n. 335–388), roomalainen usurpaattori
Maximus Aleksandrialainen (200-luku), Aleksandrian piispa
Maximus Aquilalainen (n. 228–250), diakoni, marttyyri ja pyhimys
Maksimos Efesoslainen (300-luku), filosofi
Maximus Evreuxlainen (k. n. 384), pyhimys
Maximus Hispanialainen (400-luku), roomalainen usurpaattori
Maksimos Planudes (n. 1260–1330), bysanttilainen grammaatikko ja teologi
Maximus af Schultén (1847–1899), suomalainen kirurgi ja vapaaherra
Maximus Torinolainen (n. 380–465), pyhimys
Maksimos Tunnustaja (n. 580–662), kristillinen teologi ja pyhimys
Maksimos Tyroslainen (100-luku), kreikkalainen keskiplatonilainen filosofi ja reetori
Marcus Gavius Maximus, roomalainen pretoriaanikaartin prefekti
Marius Maximus, roomalainen historioitsija ja virkamies
Petronius Maximus (397–455), Länsi-Rooman keisari vuonna 455
Tiberius Claudius Maximus, roomalainen sotapäällikkö
Valerius Maximus (ensimmäinen vuosisata), kirjailija ja historioitsija
Ibn Arabi, islamilainen filosofi, Doctor Maximus
Pontifex maximus, Rooman valtakunnan pontifex-papiston johtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maximus”, voi hakea sivunnimihaulla, laajalla sivunnimihaulla tai tekstihaulla.
Norbert Wiener

| Norbert Wiener |
| --- | --- |

Henkilötiedot
Syntynyt: 26. marraskuuta 1894 Columbia, Missouri
Kuollut: 18. maaliskuuta 1964 (69 vuotta) Tukholma, Ruotsi
Koulutus ja ura
Tutkinnot:  Harvardin yliopisto
Väitöstyön ohjaaja:  Josiah Royce ja Karl Schmidt
Instituutti:  Massachusetts Institute of Technology
Oppilaat:  Raymond Paley
Tutkimusalue:  matematiikka, kybernetiikka
 Nimikirjoitus
Norbert Wiener (26. marraskuuta 1894 Columbia, Missouri – 18. maaliskuuta 1964 Tukholma, Ruotsi) oli yhdysvaltalainen matemaatikko. Hän oli edelläkävijöitä stokastisten prosessien ja signaalikohinan tutkimuksessa. Wienerin tutkimukset liittyivät sähkö- ja viestintätekniikkaan sekä ohjausjärjestelmiin. Wiener oli myös kybernetiikan perustaja.
Suomennettu teos

Ihmisestä, koneista, kielestä.  ((Materia, maskiner, människor, 1952.) Alkuteos on tekijän toimittama ja osittain uudestaan kirjoittama laitos englanninkielisestä teoksesta The human use of human beings)  Suomentanut Pertti Jotuni. Porvoo Helsinki:  WSOY, 1969 (1950).
Maurice Smith (potkunyrkkeilijä)

| Maurice Smith |
| --- | --- |

Henkilötiedot
Syntynyt: 13. joulukuuta 1961 (ikä 62) Seattle, Washington
Kansalaisuus:   Yhdysvallat
Vapaaottelija
Lempinimi:  Mo
Aktiivisena:  1993–2008, 2012–2013
Pituus:  188 cm
Paino:  93 kg
Painoluokka:  raskassarja alempi raskassarja (2012)
Kätisyys:  oikea
Taistelutyyli:  potkunyrkkeily
Seura:  The Alliance
Tilastot
Ottelut:  28
Voitot:  14
– tyrmäyksellä:  8
– luovutuksella:  3
– päätöksellä:  3
Tappiot:  14
– luovutuksella:  8
– päätöksellä:  4
| Maurice Smith |
| --- | --- |

Henkilötiedot
Potkunyrkkeilijä
Aktiivisena:  1980–2005
Tilastot
Ottelut:  71
Voitot:  53
Tappiot:  13
Ratkaisemattomat:  5
Maurice Smith (s. 13. joulukuuta 1961 Seattle, Washington) on yhdysvaltalainen uransa lopettanut potkunyrkkeilijä ja vapaaottelija. Hän voitti aktiiviurallaan potkunyrkkeilyssä muun muassa WKA:n raskaansarjan mestaruuden ja vapaaottelussa UFC:n raskaansarjan mestaruuden vuonna 1997. Hänet nimitettiin UFC Hall of Fameen 2017.
Alkuvuodet

Smith alkoi harrastamaan kamppailulajeja 13-vuotiaana nähtyään Bruce Leen elokuvan Vihan nyrkki. Hän harrasti karatea, taekwondoa ja wing tsungia ja West Seattle High Schoolissa amerikkalaista jalkapalloa ja voimistelua. Sittemmin 18-vuotiaana Smith ryhtyi harrastamaan potkunyrkkeilyä työskennellessään samalla Boengilla, Barrier Motorsilla ja hitsaajana Coca-Colalla. Sittemmin 1990 lähtien hän työskenteli ottelijana ja valmentajana.
Saavutukset > Potkunyrkkeily

World Kickboxing Association
Raskaansarjan mestaruus (1983)
Saavutukset > Thainyrkkeily

World Kickboxing Association
Raskaansarjan mestaruus (1994)
International Sport Karate Association
Raskaansarjan mestaruus (1996)
Saavutukset > Vapaaottelu

UFC
Raskaansarjan mestaruus (kerran, puolusti kerran)
UFC Hall of Fame (valittu 2017)
Neiti Näpsä

Neiti Näpsä Don Rosan taiteilemana.
Sirkku Nenonilla Näpsä (engl. Emily Quackfaster) eli Neiti Näpsä tai Neiti Natunen on kuvitteellinen hahmo Disneyn sarjakuvissa. Näpsä on Roope Ankan sihteeri, joka työskentelee rahasäiliöllä. Hahmon loi taiteilija Carl Barks vuonna 1961 ja hän esiintyi ensi kerran tarinassa Midaan kosketus. Neiti Näpsästä on erilaisia taiteilijoiden näkemyseroja. Useiden italialaisten Ankka-taiteilijoiden tarinoissa hän on pitkä ja hänellä on keltaiset hiukset.
Don Rosan mukaan Neiti Näpsä on ollut Roopen sihteerinä jo vuodesta 1909, jolloin Roopen siskot palkkasivat hänet. Tuolloin Näpsällä oli mustat hiukset, mutta sarjan nykyhetkessä ne ovat harmaat.
Neuman

Neuman on seuraavien henkilöiden sukunimi:
Dagmar Neuman, ruotsalainen tutkija, joka on tutkinut matematiikan oppimisvaikeuksia
Hugo Neuman, suomalainen insinööri ja Verlan ensimmäisen puuhiomon perustaja
Marko Neuman, suomalainen muusikko
Ulrik Neuman, tanskalainen säveltäjä.
Kuvitteellisia henkilöitä

Alfred E. Neuman, Mad-lehden maskotti
Markku Orsila

| Markku Orsila> Kirkolliskokousedustaja (Ev. Lut.) |
| --- | --- |
 2008– 
Henkilötiedot
Koko nimi:  Markku Santeri Orsila
Syntynyt: 5. heinäkuuta 1971 (ikä 53) Kajaani,  Suomi
Kansalaisuus:  suomalainen
Muut tiedot
Koulutus:  Teologian maisteri (1996)
Tutkinnot:  Helsingin yliopisto
Uskonto:  kristinusko
Tunnustuskunta:  evankelis-luterilainen
Markku Santeri Orsila (s. 5. heinäkuuta 1971 Kajaani) on suomalainen pappi, perheneuvoja, kirjailija ja kirkolliskokousedustaja. Vuodesta 2021 lähtien Orsila on työskennellyt Etelä-Pohjanmaan perheasiain neuvottelukeskuksen johtajana. Aikaisemmin Orsila on työskennellyt johtavana kappalaisena Peräseinäjoen kappeliseurakunnassa vuosina 2017–2021. Orsila toimi Kauhajoen koulusurmien jälkihoitohankkeen vetäjänä. Orsila on toiminut  Suomen evankelis-luterilaisen kirkon kirkolliskokouksen pappisedustajana vuodesta 2008 lähtien.
Teokset

Orsila, Markku: Kirkon Kauhajoki-hanke.  (Loppukertomus)  Kirkkohallitus, 2011.  ISBN 978-951-789-368-8.
Pruuki, Heli & Orsila, Markku: Hoitavan tarinan helmiä.  Kirjapaja, 2014.  ISBN 978-952-288-130-4.
Pruuki, Heli & Orsila, Markku: Hengellisen tarinan helmiä.  Kirjapaja, 2015.  ISBN 978-952-288-298-1.
Norman Thomas

Norman Thomas vuonna 1937.
Norman Thomas (20. marraskuuta 1884 Marion, Ohio – 19. joulukuuta 1968 Huntington, New York) oli yhdysvaltalainen presbyteeripappi ja sosialistinen poliitikko, joka oli kuusi kertaa Socialist Party of American ehdokkaana presidentinvaaleissa.
Thomas valmistui papiksi New Yorkin Union Theological Seminarysta vuonna 1911. Hän toimi sen jälkeen seurakuntapappina ja setlementtitalon johtajana Manhattanin East Harlemissa, eräässä New Yorkin köyhimmistä kaupunginosista. Ensimmäisen maailmansodan aikana hän ryhtyi pasifistiksi ja liittyi 1918 sosialistipuolueeseen. Samana vuonna hän jätti seurakuntansa ja siirtyi Fellowship of Reconciliation -nimisen rauhanjärjestön sihteeriksi. Vuodesta 1921 Thomas oli vasemmistolaisen The Nation -lehden apulaispäätoimittaja. Hän oli myös yksi League for Industrial Democracy -järjestön johtajista 1920-luvulla sekä eräs American Civil Liberties Unionin perustajista.
Thomas oli Socialist Party of American ehdokkaana New Yorkin osavaltion kuvernööriksi 1924, New Yorkin kaupungin pormestariksi 1925 ja 1929 sekä Yhdysvaltain presidentiksi 1928, 1932, 1936, 1940, 1944 ja 1948. Hän arvosteli presidentti Franklin D. Rooseveltin New Deal -politiikkaa, joka hänen mielestään korjasi vain akuutteja taloudellisia ongelmia, mutta laiminlöi moraaliset kysymykset. Vuonna 1935 Thomas irtisanoutui marxilaisten sosialistien hallitsemasta New Leader -lehdestä ja tuki uuden Socialist Call -lehden perustamista, mikä hajotti sosialistipuolueen rivejä. Hän kuitenkin säilytti asemansa puolueen keulahahmona vielä toisen maailmansodan jälkeiseen aikaan saakka. Thomas vastusti Yhdysvaltain osallistumista myös toiseen maailmansotaan pasifistisen katsomuksensa vuoksi, mikä heikensi hänen suosiotaan. Sodan jälkeen hän toimi kansainvälisissä järjestötehtävissä maailmanrauhan hyväksi.
Lännensananjalka

| Lännensananjalka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Tesmasaniaiskasvit Dennstaedtiaceae
Suku::  Sananjalat Pteridium
Laji::  aquilinum
Kaksiosainen nimi
 Pteridium aquilinum  (L.) Kuhn 
Synonyymit
 Cincinalis aquilina (L.) Trevis.  Eupteris aquilina (L.) Newman  Polypodium austriacum Jacq.  Pteridium aquilinum (L.) Kuhn subsp. atlanticum C.N.Page  Pteridium aquilinum (L.) Kuhn subsp. brevipes (Tausch) E.Wulff  Pteridium aquilinum (L.) Kuhn var. osmundaceum Christ  Pteridium aquilinum (L.) Kuhn subsp. herediae (Clemente ex Colmeiro) Jermy  Pteridium herediae (Clemente ex Colmeiro) Á.Löve & Kjellq.  Pteridium pinetorum C.N.Page & R.R.Mill subsp. osmundaceum (Christ) C.N.Page  Pteridium tauricum Grossh.  Pteris aquilina L.  Pteris aquilina L. fma. transcaucasica Rupr.  Pteris brevipes Tausch  Pteris herediae Clemente ex Colmeiro 
Katso myös
   Lännensananjalka Wikispeciesissä   Lännensananjalka Commonsissa 
Infobox OKNimi-testi OK: 
Lännensananjalka (Pteridium aquilinum) on sananjalkojen sukuun ja tesmasaniaiskasvien heimoon kuuluva laji. Suomessa kasvavat sananjalat kuuluvat ainakin suurimmalta osaltaan taigasananjalka-lajiin.
Ulkonäkö ja koko

Lännensananjalka on yleensä 80–200 cm korkea. Lehtiruoti on pyöreän nelisärmäinen ja lehtilapa pysty tai yläviisto.
Levinneisyys

Lännensananjalkaa tavataan Euraasiassa ja Pohjois-Afrikassa.
Elinympäristö

Lännensananjalka kasvaa lehti- ja havumetsissä, pensaikoissa sekä ruohomailla. Se on myös puutarhojen rikkakasvi.
Käyttö

Kuivattuja sananjalkoja on käytetty eri puolella Eurooppaa moneen tarkoitukseen: muun muassa patjojen täytteeksi, polttoaineena, saippuan korvikkeena ja eläinten kuivikkeina. Kansanlääkinnässä sananjalkaa on käytetty esimerkiksi lääkkeenä kihtiin ja suolistomatoja vastaan.
Aiheesta muualla

Suomen Lajitietokeskus: Sananjalka (metsäsananjalka) – Pteridium aquilinum
United States Department of Agriculture (USDA): Pteridium aquilinum (englanniksi)
Flora of North America: Pteridium aquilinum (englanniksi)
Centre for Agriculture and Biosciences International (CABI): Pteridium aquilinum (bracken) (englanniksi)
Dr. Duke's Phytochemical and Ethnobotanical Databases: Pteridium aquilinum[vanhentunut linkki] (englanniksi)
Lännensananjalka metsässä.
Neumann

Neumann voi tarkoittaa esimerkiksi seuraavia:
Neumann, Suomessa 1980-luvun lopulla toiminut yhtye
Henkilöitä:

Alfred Neumann (1895–1952), saksalainen kirjailija
Balthasar Neumann (1687–1753), saksalainen arkkitehti
Elisabeth Noelle-Neumann (1916–2010), saksalainen valtiotieteilijä
Erich Neumann (1892–1948), saksalainen natsipoliitikko
Erich Neumann (1905–1960), saksanjuutalainen psykologi
Franz Ernst Neumann (1798–1895), saksalainen fyysikko, matemaatikko ja mineralogi
Franz Leopold Neumann (1900–1954), saksalais–amerikkalainen oikeusoppinut ja Frankfurtin koulukunnan edustaja
Hannah Neumann (s. 1984), saksalainen poliitikko ja europarlamentaarikko
John Neumann (1811–1860), yhdysvaltalainen katolinen piispa, redemptoristi, kirkkojen rakennuttaja ja pyhimys
John von Neumann (1903–1957), amerikanjuutalainen matemaatikko, tietotekniikan ja peliteorian kehittäjä
Jutta Neumann (s. 1932), saksalainen keihäänheittäjä
Jörg Neumann (s. 1941), saksalainen aitajuoksija
Klaus Neumann (1923–2000), saksalainen sotilaslentäjä
Kurt Neumann (1908–1958), saksalais-yhdysvaltalainen elokuvaohjaaja
Margarete Buber-Neumann (1901–1989), saksalainen kirjailija
Oscar Rudolph Neumann (1867–1946), saksalainen lintutieteilijä
Paul Neumann (1875–1932), itävaltalainen uimari
Pertti Neumann (s. 1959), suomalainen muusikko, Dingo-yhtyeen laulaja
Robert Neumann (1897–1975), itävaltalainen kirjailija
Therese Neumann (1898–1962), saksalainen katolinen mystikko ja stigmaatikko
Tobi Neumann (s. 1965), saksalainen muusikko
Václav Neumann (1920–1995), tšekkiläinen kapellimestari
Wilhelm Neumann-Torborg (1856–1917), saksalainen kuvanveistäjä.
Maxtla

Maxtla oli tepaneekkien kuningas. Hänen edeltäjänsä kuninkaana oli hänen isänsä Tetzotzomocia. Maxtla ehti olla vallassa vain kaksi vuotta (1426–1428). Asteekit tappoivat hänet.
Norssi

Norssi tarkoittaa seuraavia asioita:
kuore eli norssi, kalalaji
normaalikoulu eli puhekielessä "norssi", esimerkiksi:
Helsingin Normaalilyseo
Svenska normallyceum ("Norsen")
Helsingin yliopiston Viikin normaalikoulu
Jyväskylän normaalikoulu
Oulun normaalikoulu
Savonlinnan normaalikoulu
Tampereen normaalikoulu
Turun normaalikoulu
Rauman normaalikoulu
norssikarnevaalit, tapahtuma Paltamossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norssi”, voi hakea sivunnimihaulla, laajalla sivunnimihaulla tai tekstihaulla.
Massoud Rajavi

Massoud Rajavi 1970-luvulla.
Massoud Rajavi (s. 1948 Tabas, Etelä-Khorasan, Iran) on iranilainen oppositiopoliitikko ja Kansan mujahedin -järjestön (MEK) johtaja, joka on elänyt maanpaossa vuodesta 1981 lähtien. Hän on ollut kadoksissa vuodesta 2003 ja on mahdollisesti kuollut. Järjestöä johtaa nykyisin hänen puolisonsa Maryam Rajavi. Massoud Rajavin aikana MEK:ta pidettiin terroristijärjestönä, ja hänen on sanottu tuoneen siihen kulttimaisia piirteitä.
Aiheesta muualla

Kuvia tai muita tiedostoja aiheesta Massoud Rajavi Wikimedia Commonsissa
Massoud ja Maryam Rajavi vuonna 1988.
Rajavi (vas.) ja Irakin presidentti Saddam Hussein vuonna 1988.
Maxtor

| Maxtor |
| --- | --- |
Perustettu:  1982
Lakkautettu:  2006
Toimiala:  elektroniikkateollisuus
Omistaja:  Seagate
Infobox OKVirheellinen NIMI-arvo: 
Varhainen Maxtorin kiintolevy (oikealla) modernin kannettavan kiintolevyn vierellä kolikoita kokovertailuksi.
Maxtor oli vuonna 1982 perustettu kiintolevyvalmistaja, jonka Seagate osti vuonna 2006.
Yritys kehitti muun muassa ESDI-väylän kiintolevyille.
Yritys osti Quantumin kiintolevyliiketoiminnan vuonna 2002.
2000-luvun alussa Maxtor oli maailman suurin kiintolevyvalmistaja ostettuaan Quantumin tuotannon. Yhtiö ajautui vaikeuksiin vuosikymmenen keskivaiheilla. Siltä puuttui kunnollinen 2,5 tuuman levyjen mallisto, ja yhtiön tuotteita vaivasivat laatuongelmat.
Maxtorin talous oli heikko koko sen historian ajan, ja Quantumista maksettu hinta ja kyseenalaiset johdon päätökset ajoivat yhtiön vaikeuksiin.
Seagate käytti Maxtorin edelleen merkkiä muutaman vuoden ulkoisissa kiintolevyasemissa, joissa yritys oli ollut vahva. Yritys otti merkin käyttöön uudelleen 2016.
Mauritiuksen kansalliskokous

| Mauritiuksen kansalliskokous> Historia |
| --- | --- |
Perustettu:  1958
Johto
Puhemies:  Sooroojdev Phokeer
Kokoonpano
Edustajia:  70
 
Puolueet:  Hallitus (44)      MSM (37)       Muvman Liberater (2)       ORP (2)       MAG (2)       Plateforme Militante (1) Oppositio (26)      PTr (13)       MMM (9)       PMSD (4)
Vaalit
Viimeisimmät vaalit:  7. marraskuuta 2019
Kokouspaikka
 Parlamenttitalo Port Louisissa
  Port Louis
Kotisivut
 http://mauritiusassembly.govmu.org/English/Pages/default.aspx
Kansalliskokous (eng. National Assembly, ran. Assemblée nationale) on Mauritiuksen lainsäädännöllinen elin, joka koostuu 70 edustajasta. Vaalit pidetään viiden vuoden välein.. Virallisesti parlamentti koostuu presidentistä ja kansalliskokouksesta.
Kansalliskokous vastaa maan lainsäädännöstä ja hyväksyy budjetin. Ministerien kolmetuntinen kyselytunti järjestetään tiistaisin..
Lainsäädäntötyötä tehdään kuudessa valiokunnassa.
Viimeisimmät vaalit

Edelliset vaalit pidettiin 7. marraskuuta 2019. Tuolloin istuva pääministeri Pravind Kumar Jugnauth valittiin uudelleen viisivuotiskaudelle. Vaaleissa 62 paikkaa valitaan suorilla vaaleilla ja vaalilautakunta osoittaa loput 8 edustajaa. Nämä kahdeksan edustajaa ovat ns. hyvät häviäjät, ja systeemillä varmistetaan eri etnisistä taustoista tulevien mahdollisimman tasavertainen edustus.
Noora Koponen

| Noora Koponen |
| --- | --- |

Kansanedustaja
 17.4.2019–4.4.2023  
Ryhmä/puolue:  Vihreä eduskuntaryhmä
Vaalipiiri:  Uusimaa
Henkilötiedot
Syntynyt: 12. heinäkuuta 1983 (ikä 41) Kokkola
Tiedot
Puolue:  Vihreä liitto
Koulutus:  Fysioterapeutti (AMK) (2009)
Valiokunnat:  Sosiaali- ja terveysvaliokunta Sivistysvaliokunta
Aiheesta muualla
Kotisivu
Noora Riikka Koponen (s. 12. heinäkuuta 1983 Kokkola) on suomalainen poliitikko, Vihreän liiton entinen kansanedustaja Uudenmaan vaalipiiristä ja kaupunginvaltuutettu Espoosta.
Koponen on koulutukseltaan fysioterapeutti sekä autismi- ja aspergerliiton kouluttama kokemusasiantuntija.
Koposen perheeseen kuuluu kaksi lasta. Koposen esikoisella, Nuutilla, todettiin 2-vuotiaana lapsuusiän autismi. Nuutti oppi lukemaan ja kirjoittamaan jo 4-vuotiaana, ja hän kommunikoi erityisesti kirjoitusalustan avulla.
Koponen on puolustanut julkisuudessa voimakkaasti erityislasten ja -nuorten asiaa ja ottanut voimakkaasti kantaa mm. erityislasten oppimisoikeuteen. Poliittisen vaikuttamistyönsä Koponen aloittikin vuonna 2014, jolloin Kataisen hallitus oli päättänyt kehysriihessä, että perusopetuksen koulunkäyntiavustajat luetaan osaksi opettaja-oppilassuhdetta. Koponen perusti adressin “Erityistukea tarvitsevien lasten oikeus oppimiseen turvattava!”, joka keräsi 25 926 allekirjoitusta. Adressissa vaadittiin hallitusta perumaan kehysriihen päätöksen, joka olisi mahdollistanut erityistä tukea tarvitsevien lapsien ryhmäkokojen suurentamisen.
Kirja

Koposen esikoiskirja Jos mä oon oikee – Nuutin tarina julkaistiin elokuussa 2020. Teos on tosikertomus Koposen autistisen pojan Nuutin elämästä ja äidin taistelusta lapsensa oikeuksien puolesta. Teoksessa annetaan Koposen mukaan ääni niille, jotka eivät ole neurologisesti tyypillisiä. Kirjassa on myös tieto-osuus autismikirjon luonteesta.
Teos on Koposen mukaan tarkoitettu erityisesti niille, joiden elämään autismikirjo tai vammaisuus ei vaikuta. Teoksessa otetaan esiin autismikirjoon liittyvien ympäristön aiheuttamien haasteiden lisäksi ne vahvuudet ja unelmat, joita autismikirjon ihmisillä on.
Kirja koostuu Nuutin sitaateista, joita Koponen on poiminut talteen päiväkodin reissuvihkosta sekä Nuutilta itseltään.
Laulaja Sanni on Nuutin elämässä merkityksellinen henkilö. Sanni on tietämättään sanoittanut Nuutin näkemyksiä elämästä, ja osa Nuutin tarinan luvuista on saanut otsikkonsa Sannin Jos mä oon oikee -laulun sekä Happoradion Puhu äänellä jonka kuulen -kappaleiden pohjalta. Noora ja Nuutti olivat mukana Ylen SuomiLOVE-ohjelmassa, jossa pop-muusikko Sanni piti heille yksityisesiintymisen Nuuksion kansallispuistossa.
Politiikka

Noora Koponen valittiin vuoden 2019 eduskuntavaaleissa Vihreän liiton kansanedustajaksi Uudenmaan vaalipiiristä. Koponen on ajanut erityislasten asiaa ja puhunut ennaltaehkäisevästä kuntoutuksesta. Hän tippui eduskunnasta vuoden 2023 eduskuntavaaleissa.
Politiikkaan Koponen lähti erityislapsensa Nuutin kohtaamien haasteiden vuoksi, sillä hänen mukaansa vammaisten ihmisten oikeudet toteutuvat Suomessa heikosti.
Koponen on ollut Espoon kaupunginvaltuuston jäsen sekä Hyvinvoiva Espoo kehitysohjelmatyöryhmän varapuheenjohtaja vuodesta 2017 lähtien. Koponen on toiminut myös Tapiolan Vihreiden varapuheenjohtaja. Vihreissä Koponen toimii vihreiden hyvinvointityöryhmän toisena tasa-arvoisena puheenjohtajana kansanedustaja Sofia Virran kanssa.
Eduskunnassa Koponen toimii sosiaali- ja terveysvaliokunnan sekä sivistysvaliokunnan jäsenenä. Lisäksi Koponen on työelämä- ja tasa-arvovaliokunnan sekä itsenäisyyden juhlavuoden lastensäätiön valtuuskunnan varajäsen. Koponen on myös toiminut valtiovarainvaliokunnan ja ympäristövaliokunnan varajäsenenä. Koponen toimii myös eduskunnan kuntoutusverkoston puheenjohtajana ja vammaisasiaintyöryhmän varapuheenjohtajana sekä lukuisissa muissa eduskunnan työryhmissä, jotka edistävät ihmisten hyvinvointia ja terveyttä sekä vähemmistöjen tasa-arvoa.
Koponen perusti Eduskuntaan Nepsy-verkoston huhtikuussa 2022, jonka puheenjohtajana hän toimii.
Masolammi

| Masolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°23′36″N, 24°33′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Pikku-Sorsamoon 
Järvinumero:  35.716.1.023
Mittaustietoja
Pinnankorkeus:  131 m  
Rantaviiva:  0,619 km  
Pinta-ala:  2,183 ha  
Saaria:  ei saaria 
 fiMasolammi 
Masolammi  on Pirkanmaalla Pälkäneellä Laipanmaan metsäalueella sijaitseva lampi.
Maantietoa

Lammen pinta-ala on 2,2 hehtaaria ja se on 250 metriä pitkä ja 150 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Lammella ei ole kartan mukaan saaria ja se on autio. Sen rantaviivan pituus on 600 metriä ja sen rannat ovat suota.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Lammen vedenpinnan korkeus on 131 metriä mpy. Järveen tule ympäristöstä ojia, mutta sillä on laskuoja Pikku-Sorsamoon. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.